OzLabs/hebrew-wiki-articles huggingface dataset:
גרהרד מונטה

גרהרד פיטר פרנץ מונטה (בנורווגית: Gerhard Peter Frantz Munthe; 19 ביולי 1849 – 15 בינואר 1929) היה צייר ומאייר נורווגי.

== רקע משפחתי ==
מונטה נולד באלברום לרופא כריסטופר פאבלס מונטה (1816–1884) ואשתו כריסטין מרגרטה פאבלס אייבל (1827–1887).<ref name=":0"></ref> הוא היה אח של ההיסטוריון הרטוויג אנדראס מונה, הסופרת מרגרטה מונטה וקצין הצבא קרל אוסקר מונטה. הוא היה גם אחיינו של ההיסטוריון והקרטוגרף גרהרד מונטה ודודו של הגנאלוג כריסטופר מורגנשטייר מונה, הספרן וילהלם מונטה והציירת לאגרטה מונטה.

בדצמבר 1886 התחתן עם סיגרון סנדברג (1869–1957). מונטה וסנדברג התיישבו בסנדביקה ובהמשך בליזאקר. כמו כן, למונטה היה סטודיו ב־Ringstabekk לתקופה קצרה. בני הזוג התגרשו בשנת 1919, באותה שנה גרושתו נישאה לפריטיוף ננסן.

מונטה היה כותב מכתבים פורה, וכן פרסם כמה מאמרים, שחלקם נאספו ופורסמו בשנת 1919.<ref name=":0" />

== קריירה ==
כאשר מונטה עבר לכריסטיאניה בשנת 1863, כוונתו הייתה ללמוד רפואה כמו אביו, אך אביו יעץ לו לקחת את האמנויות. הוא למד אצל יוהאן פרדריק אקרסברג בשנת 1870 והמשיך אצל מורטן מולר וקנוד ברגסליין עד שנת 1874.<ref name=":0" /> בין השנים 1874 - 1876 למד אצל אנדראס אכנבאך ובן דודו השלישי לודביג מונטה בדיסלדורף. [6] בין 1877 ל־1882 הוא חי במינכן רוב הזמן. עם זאת, רבים מהמוטיבים שלו נלקחו מנורווגיה. בשלב זה הוא צייר בסגנון ריאליזם. הוא מיוצג עם מספר עבודות בגלריה הלאומית של נורווגיה. הוא לקח חלק בתערוכת יוניברל של שנת 1900, בתערוכה העולמית של לואיזיאנה בשנת 1904 ובמקומות אחרים.<ref name=":0" />

משנות ה-1890 התנסה באמנות דקורטיבית.

בין השנים 1896–1899 הוא עסק באיור עבודותיו של הסופר והמשורר האיסלנדי סנורי סטורלוסון, יחד עם האמן אריק ורנסקיולד, אותו פגש במינכן. חלק מיצירותיו נשזרו בשטיחי קיר גדולים. הוא יצר גם קישוטים מונומנטליים, שחלקם אבדו, וכך גם ביתו בליזאקר שנשרף בשנת 1982.

מונטה היה חבר בוועדת הבחירה ב־Høstutstilling משנת 1882 עד 1890. הוא היה חבר בוועדת הגלריה הלאומית של נורווגיה בין השנים 1892 ל־1905 ואיגוד המלאכה הנורווגי מ־1897 ועד מותו, ויו"ר הגלריה הלאומית בין השנים 1905 עד 1907.

הוא מונה למפקד המסדר הנורווגי המלכותי של סנט אולב ולאביר מסדר הדנברוג הדני ומסדר כוכב הקוטב השוודי.

הוא נפטר בברום, אך נקבר באלברום.

== גלריה ==
<gallery mode="packed" heights="168px">
File:"Opslagsboken" Haandleksikon i nyttig kundskap (30032741272).jpg| עיצוב כריכת מילון כיס

File:Gerhard Munthe-Budeia 1890 Hallingdal.jpg | החולבת, 1890

File:Gerhard Munthe Aften i Eggedal 1888.png | ערב באֶגדאל, 1888

File:Gerhard Munthe - In March - NG.M.00436 - National Museum of Art, Architecture and Design.jpg | פלג באביב, 1890

File:Beilerne (Nordlysdøtrene).jpg | המחזרים (בנות הזוהר הצפוני); עיצוב שטיח קיר, 1882

File:Portrett av Gerhard Munthe (1849-1929) ved staffeliet (9369763712).jpg | מונתה מצייר; תצלום מ-1905
</gallery>

==קישורים חיצוניים==

* 

== הערות שוליים ==

קטגוריה:ציירים נורווגים
קטגוריה:ילידי 1849
קטגוריה:נפטרים ב-1929
סדריק ריצ'מונד

סדריק לוואן ריצ'מונד (באנגלית: Cedric Levan Richmond; נולד ב-13 בספטמבר 1973) הוא עורך דין ופוליטיקאי אמריקאי, חבר המפלגה הדמוקרטית שכיהן כחבר בית הנבחרים של ארצות הברית מטעם מחוז הקונגרס השני של לואיזיאנה, בשנים 2021-2011. בנובמבר 2020 הכריז הנשיא הנבחר של ארצות הברית, ג'ו ביידן כי בחר בריצ'מונד להיות יועצו הבכיר לצד עורך הדין, מייק דונילון. ב-15 בינואר 2021 התפטר לשם כך מהקונגרס של ארצות הברית.

== ביוגרפיה ==
ריצ'מונד נולד בניו אורלינס, שם גדל ולמד בבית ספר ציבורי. אביו נפטר שהיה בן שבע בלבד ואמו הייתה מורה בבית ספר ציבורי ובעלת עסק קטן. ריצ'מונד למד בתיכון בנג'מין פרנקלין ולאחר מכן החל את לימודיו האקדמיים לתואר הראשון בממכלת מורהאוס, את התואר השני עשה בבית למשפטים של אוניברסיטת טוליין.

מ-2000 עד 2011 היה ריצ'מונד נציג ניו אורלינס בבית הנבחרים של מדינת לואיזיאנה .

במהלך קמפיין הבחירות שערך ריצ'מונד שבחירות אמצע הקדנציה (בחירות 2010) השתתף הנשיא הדמוקרטי, ברק אובמה באחד מתשדירי הבחירות ששודרו באותה העת בטלוויזיה, זה היה התשדיר בחירות הראשון שהשתתף אובמה שלא היה תשדיר בחירות של עצמו ובנובמבר 2010 נבחר ריצ'מונד לראשונה לבית הנבחרים האמריקאי, הוא נבחר מטעם מחוז הקונגרס ה-2 של מדינת לואיזיאנה, הוא נכנס לתפקידו בינואר 2011 ונבחר מחדש בכל מערכת בחירות שנערכה עד הבחירות האחרונות, הבחירות שנערכו ב-2020 בהם זכה גם כן.

ריצ'מונד היה אחד מקבוצת דמוקרטים שהחליטה לאשר את ההצבעה על קידומו של קו צינור קיסטון<ref name="Progressive group slams Biden White House pick"></ref>, הצבעה זו והעובדה שהוא נמצא במקום ה-5 בקרב הדמוקרטים בבית הנבחרים שמקבלים תרומות מאנשים העובדים בענפים הצורכים דלק מאובנים הביאה לגל ביקורות של סביבתנים כלפיו.

ב-2019 הוא מונה לתפקיד מפתח בקמפיין הבחירות שערך סגן הנשיא לשעבר, ג'ו ביידן לקראת ריצתו לבחירות לנשיאות שנערכו ב-2020, ב-5 בספטמבר 2020 הוא מונה ליו"ר שותף בצוות המעבר של ביידן וחברתו למירוץ, קמלה האריס.

ב-17 בנובמבר 2020 הודיע ריצ'מונד כי הוא החליט לעזוב את הקונגרס בינואר 2021 וזאת על מנת שיוכל לשמש כיועצו הבכיר לנשיא ביידן שנבחר מספר ימים קודם לכן, בנוסף לכך ביידן הכריז כי ריצ'מונד צפוי גם להיות במקביל מנהל משרד הקשר הציבורי בממשלו העתידי<ref name="The New York Times 2020-11-17"></ref><ref name="Mackel"></ref><ref name="Jansen"></ref>.

ריצ'מונד התפטר מהבית הלבן ב-18 במאי 2022, לצורך עבודה בוועדה הדמוקרטית הלאומית<ref>https://gazette.com/news/us-world/top-biden-adviser-and-former-congressman-resigns-from-white-house-post/article_0d9e9860-219e-59ef-bc43-387a36758569.html </ref><ref></ref>.

== קישורים חיצוניים ==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי בית הנבחרים של ארצות הברית מלואיזיאנה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אפרו-אמריקאים חברי בית הנבחרים של ארצות הברית
קטגוריה:בוגרי מכללת מורהאוס
קטגוריה:בוגרי אוניברסיטת טוליין
קטגוריה:נשיאות ג'ו ביידן: אישים
קטגוריה:יועצים בכירים לנשיא ארצות הברית
קטגוריה:אמריקאים שנולדו ב-1973
זמרן

על-פי התנ"ך, זִמְרָן הוא בנו השלישי של אברהם, ובנה הבכור של אשתו השלישית או הפילגש שלו, קטורה, שאותה נשא אברהם לאישה לאחר שגירש את הגר ואחרי מותה של שרה. לזמרן היו חמישה אחים: יקשן, מדן, מדין, ישבק ושוח, בנוסף שני אחים למחצה: ישמעאל ויצחק. 

הוא שולח יחד עם שאר בני קטורה אל ארצות המזרח.

==במדרש ובראשונים==
בבראשית רבה (וכן במדרשים אחרים כמו ילקוט שמעוני) מובאים דברי רמי בר יחזקאל שהשם "זמרן" הוא משום "שהיו מזמרין בעולם" ואילו לדעת חכמים שמם רומז לכך שהיו מזמרים לעבודה זרה. באופן דומה פירשו גם על אחיו, "יקשן", שהיו מקישין בתוף לעבודה זרה.

לדעת הספורנו זמרן היה בן מאומץ אצל קטורה ולא בנו של אברהם. אך נראה שחז"ל לא פרשו כדבריו.

רד"ק מעלה אפשרות שהפסוק בירמיהו: "וְאֵת כָּל מַלְכֵי זִמְרִי" נאמר על המלכים צאצאי זמרן.

== ראו גם ==
* בני קטורה

== הערות שוליים ==

קטגוריה:אישים בפרשת חיי שרה
קטגוריה:בני קטורה
ג'ק רואן

ג'ק רואן (באנגלית: Jack Rowan; נולד ב-18 בפברואר 1997) הוא שחקן קולנוע, טלוויזיה ותיאטרון אנגלי. 

==ביוגרפיה==
רואן נולד בלונדון, הממלכה המאוחדת. 

לפני שהפך לשחקן, רואן היה מתאגרף חובב מגיל 12, וזכה ב-18 מתוך 27 קרבות.<ref name="Metro Newspaper UK"></ref>

==קריירה==
ג'ק החל לשחק בגיל 17. הוא שיחק בתיאטרון הנוער הלאומי במגוון תפקידים. הוא ידוע בתפקידיו בסדרות טלוויזיה כמו "כנופיית ברמינגהאם" וסם במיני סדרה "נולד להרוג". על תפקידו בסדרה היה מועמד לפרס באפט"א לטלוויזיה לשחקן הטוב ביותר. היו לו גם תפקידים קטנים בדרמות טלוויזיה רבות, בין היתר ב"נפגעים" ו"עדות אילמת".<ref name="Metro 2017"></ref> 

בשנת 2020 שיחק את קאלום מקגרגור בסדרת הדרמה "Noughts and Crosses".<ref></ref>

בשנת 2022, רואן לוהק לתפקיד בסדרת הטלוויזיה הקרובה "A Town Called Malice", בה הואמגלם את הגיבור ג'ין לורד. בסדרה משחקים בין היתר ג'ייסון פלמינג, דוגרי סקוט וטהירה שריף.[https://www.heyuguys.com/jason-flemyng-jack-rowan-dougray-scott-join-crime-thriller-a-town-called-malice/].

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|Trendy
|דניאל
|
|-
|2018
|בנימין
|הארי
|
|-
|2020
|Boys from County Hell
|יוג'ין מופאט
|
|}

=== טלוויזיה ===
{| class="wikitable"
! scope="col" | שנה
! scope="col" | סדרה
! scope="col" | תפקיד
! scope="col" | הערות
|-
|2015
|עדות אילמת
|קווין גארווי
|2 פרקים
|-
|2016
|Beowulf: Return to the Shieldlands
|בריני
|תפקיד משני; 12 פרקים
|-
| rowspan="2" |2017
|נפגעים
|שלדון הוקינס
|פרק: "What Lurks in the Heart" <ref>https://www.bbc.co.uk/programmes/b088kz6g</ref>
|-
|Born to Kill 
|סאם וודפורד
|מיני-סדרה
|-
|2017 - 2019
|כנופיית ברמינגהאם
|בוני גולד
|5 פרקים
|-
|2019 - 2020
|עמק המומינים
|מומינטרול
|דיבוב; 13 פרקים
|-
|2020
|On the Edge
|קמס
|מיני-סדרה
|-
|2020 - הווה
|Noughts + Crosses
|קאלום מקגרגור
|תפקיד ראשי; 6 פרקים
|-
|2021
|Ms Fisher's Modern Murder Mysteries
|רקס קאר
|פרק: "Death Alley"
|-
|2023
|A Town Called Malice
|ג'יני לורד
|תפקיד ראשי; 8 פרקים
|-
|TBA
|Wrecked
|דני
|סדרת טלוויזיה עתידית של BBC Three
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מתאגרפים בריטים
קטגוריה:אנגלים שנולדו ב-1996
מדן (דמות מקראית)

מדן הוא, לפי התנ"ך, בנו של אברהם ואשתו האחרת או הפילגש שלו, קטורה, שאותה הוא נשא לאישה אחרי מותה של שרה ולאחר שגירש את הגר. למדן היו חמישה אחים: זמרן, יקשן, מדין, ישבק ושוח, בנוסף שני אחים למחצה: ישמעאל ויצחק. הוא היה הבן השלישי של קטורה, אחרי יָקְשָן, ובנו החמישי של אברהם, אחרי ישמעאל, יצחק, זמרן ויקשן.

יוסף בן מתתיהו מספר כי "ואברהם כונן להם מוצאות בארץ הטראגלאדיטיס ובחבל ארץ ערב המאושרה עד ים האדום."<ref>Josephus, Flavius, The Antiquities of the Jews, 1.15.1</ref> אברהם, ככל הנראה, ניסה להרחיקם מבני יצחק כדי להימנע מסכסוך תוך כדי מילוי משימת ה' שהיא להתפשט ברחבי העולם<ref>Josephus, Flavius, The Antiquities of the Jews, 1.4.1-3</ref>.

== ראו גם ==
* בני קטורה

== הערות שוליים ==

קטגוריה:אישים בפרשת חיי שרה
קטגוריה:בני קטורה
מורטן מולר

מורטן מולר (בנורווגית: Morten Müller; 29 בפברואר 1828 – 10 בפברואר 1911) היה צייר נוף נורווגי בבית הספר דיסלדורף.<ref></ref>

== ביוגרפיה ==
מורטן מולר היה בנו של סוהר במשטרה באותו שם, שאיפשר לו להתאמן על פי כישרונו. הוא התחיל לימודים ראשונים אצל לארס הנסן בטרונדהיים.

בשנת 1847 נסע לדיסלדורף ללמוד אמנות, תחילה היה תלמידו הפרטי של אדולף טידמן והנס גודה, לימים סטודנט של האקדמיה המקומית לאמנות בהנהלת יוהאן וילהלם שירמר ורודולף ויגמן. הוא הושפע מאוד מאוגוסט קפלן והאחים אטנבאך.

בשנת 1848, עקב המהפכה, חזרו כל הנורווגים מדיסלדורף לנורווגיה.

בין השנים 1850 עד 1851 התגורר זמנית בסטוקהולם. ושם פגש את מרקוס לארסון, איתו צייר יחד תמונות. בשנים 1850 עד 1866 התגורר שוב בדיסלדורף, שם הרגישו הציירים הנורווגים קרובים יותר לאמנות העכשווית מאשר במולדתם. רק בקיץ נסע חזרה לביתו.<ref></ref>

מולר התחתן ב-27 בספטמבר 1857. בשנת 1863 הוא הכיר את הסופר הנורווגי ביירנסטרנה ביורנסון בדיסלדורף.

כתוצאה ממלחמת גרמניה עבר מולר חזרה לכריסטיאניה בשנת 1866.

לאחר מותו של יוהאן פרדריק אקרסברג, הוא השתלט על בית הספר לציור בכריסטיאניה, שנוסד בשנת 1859, אך נאלץ לעזוב לאחר סכסוך עם הצייר קנוד ברגסליאן, שהיה פעיל גם שם בשנת 1873.

לאחר מכן עבר בפעם השלישית לדיסלדורף, שם שהה. משנת 1894 ועד מותו בשנת 1911 והיה חבר בעמותת האמנים דיסלדורף מלקסטן. ציירי הנוף לודביג מונטה ופרדיק בורגן (1852–1907) היו תלמידיו.

=== יצירתו ===
מולר צייר את הנוף הנורווגי על כל גווניו, פיורדים, אגמים, מפלים, יערות וחופים. סגנונו התאים למסגרת בית הספר בדיסלדורף, במיוחד לקו שיואהן שירמר העביר את שיעור ציור נוף בשנת 1850.

המפורסמים ביותר מבין ציוריו הם תיאורי יערות אורן, בהם בדרך כלל מציצים אגמים קטנים או נוף של פיורד.

מוטיב נפוץ נוסף של מולר היה תצפית מוגבהת, בדומה למודל ציור הנוף ההולנדי של המאה ה-17. אולם מולר העביר זאת לנוף הנורדי ההררי שאת מאפייניו ביקש לשמר. הוא גם הבדיל את עצמו ממוריו על ידי עבודות המכחול הגסות שלו. הנופים המורכבים מראים תמיד אנשים או עקבות של אנשים. בנוסף, מילר צייר גם בחוץ באוויר הפתוח בפורמט קטן, עליו חתם.

לאחר 1880 אופנת הנוף האידיאלי נעשתה מיושנת ומולר נאלץ לקבל ביקורת מצד הצעירים, כגון כריסטיאן קרוהג. נופי האורן כבר לא היו מבוקשים, וכמו רוב הציירים הנורווגים של אותה תקופה, הוא החל לצייר נופי פיורדים לתיירים. תמונותיו נעשו קלילות ואווריריות יותר.

מולר הציג גם בתערוכות עולמיות בשנים 1855, 1862, 1867, 1873 ו-1898.

בשנת 1874 הוא הפך לחבר באקדמיה של סטוקהולם, צייר החצר 1875.

ציוריו הוצגו על ידי אגודות האמנות כריסטיאניה, ברגן וטרונדהיים, ונקנו על ידי המלך השוודי ועל ידי פרידריך וילהלם הרביעי.

==גלריה==
<gallery mode="packed" heights="168px">
File:Morten Müller-Innsjø med robåt og mennesker 1876.jpg|אגם עם סירות
File:Morten Müller, Norsk kystlandskap med folkeliv, 1857, Museum Kunst der Westküste.jpg| נוף ימי עם דמות
File:Morten muller.jpg| נוף של אי פרטי
File:Utsikt over Bondejordet med omgivelser OB.01227.jpg|נוף בונדיורד והסביבה
File:Müller Norwegian landscape with a lake.jpg|נוף נורווגי עם אגם
</gallery>

==קישורים חיצוניים==

==הערות שוליים==

קטגוריה:ציירים נורווגים
קטגוריה:נורווגים שנולדו ב-1828
קטגוריה:נפטרים ב-1911
בלגיה באירוויזיון 1956

בלגיה באירוויזיון 1956 השתתפה עם השירים "Messieurs les noyés de la Seine" ו-"Le plus beau jour de ma vie" שבוצעו על ידי הזמרים הבלגים, פוד לקלרק ומוני מארק בהתאמה.

== הליך הבחירה ==
איגוד השידור האירופי חייב את המדינות שהשתתפו בתחרות לערוך בחירה מוקדמת של השירים לקראת התחרות. בניגוד לתחרויות האירוויזיון ביתר השנים, באירוויזיון 1956, המדינות המשתתפות שלחו שני נציגים. הקדם הבלגי לאירוויזיון, "Grand Prix de la Chanson Européenne 1956", נערך ב-15 באפריל 1956. בקדם השתתפו עשרה שירים ומתוכם, שני המקומות הראשונים נבחרו לטוס ללוגאנו, שווייץ, שם נערכה התחרות. במקום הראשון זכה פוד לקלרק עם השיר "Messieurs les noyés de la Seine" ובמקום השני זכתה מוני מארק עם השיר "Le plus beau jour de ma vie".

== באירוויזיון ==
השיר "Messieurs les noyés de la Seine" הושר שלישי בסדר ההופעות, לפני גרמניה ואחרי שווייץ. השיר "Le plus beau jour de ma vie" הושר עשירי בסדר ההופעות, לפני גרמניה ואחרי שווייץ. מיקומם הסופי של השירים אינו ידוע היות שמארגני התחרות הכריזו על הזוכה בלבד.

== הערות שוליים ==

קטגוריה:בלגיה באירוויזיון
קטגוריה:מדינות באירוויזיון 1956
בלילות לבנים

בלילות לבנים (בשמו המלא: בלילות לבנים: סיפור מאסרו וחקירתו של מנחם בגין בצירוף הפרוטוקולים של ה-נ.ק.וו.ד.) הוא ספר מאת מנחם בגין על חקירתו, משפטו ותקופת מאסרו בכלא לוקישקי בליטא ובמחנה העבודה "פצ'ורה" בסיביר.

הספר נכתב 11 שנים לאחר תקופת מאסרו של מנחם בגין<ref>מנחם בגין, בלילות לבנים, הוצאת דביר, 1995, עמוד 11.</ref> והוא מכיל את זיכרונותיו מחקירתו ומאסרו, בעקבות הסכם ריבנטרופ-מולוטוב, באשמת חתרנות ובגידה בשלטונות, בשל היותו דמות בולטת בתנועה הציונית ובתנועת בית"ר. עיקרו של הספר מציג את המאבק האידאולוגי שניהל בגין עם חוקריו.

"בלילות לבנים" ראה אור לראשונה בשנת 1953 בהוצאת קרני.
בשנת 1995, יצאה לאור מהדורה חדשה בהוצאת דביר, בשיתוף המרכז למורשת מנחם בגין, הכוללת מסמכים ותיעוד של הבולשת הסובייטית בשנות מאסרו של בגין, הנקוו"ד.

את ספרו מקדיש בגין "למעונה האלמוני" והוא נפתח בהקדמה מאת בנו, בני בגין.

המסמכים שנמצאו ותועדו בגרסתו השנייה של הספר תומכים באמינות עדותו של בגין בסיפור חקירתו.

== ראו גם ==
* מנחם בגין
* המרד

== לקריאה נוספת ==
* מנחם בגין, בלילות לבנים, דביר, 1995

== קישורים חיצוניים ==
* [https://www.nli.org.il/he/books/NNL_ALEPH001377017/NLI בלילות לבנים], באתר הספרייה הלאומית
* 
* 

== הערות שוליים ==

2020 12
קטגוריה:אוטוביוגרפיות עבריות
קטגוריה:מנחם בגין
ההשבעה השנייה של בוריס ילצין לנשיאות רוסיה

ילצין בשנת [[1996.]]
ההשבעה השנייה של בוריס ילצין לנשיאות רוסיה התקיימה ב-9 באוגוסט 1996, טקס ההשבעה נערך בארמון הקרמלין הממלכתי ונמשך כ-30 דקות.

במקור תוכנן לערוך את הטקס בכיכר הקתדרלות שבקרמלין במוסקבה, אך תוכנית זו נזנחה על מנת לחסוך בעלויות הטקס<ref>[http://news.bbc.co.uk/hi/russian/russia/newsid_7384000/7384660.stm The inauguration in 1996 was supposed to spend at the Cathedral Square to the ringing of bells and singing odes, but at the last moment, Yeltsin said that "the extra money in the state treasury even for such celebrations there."]</ref>.
== רקע ==

בוריס ילצין גבר במפתיע על יריבו הקומוניסטי בבחירות לנשיאות שנערכו ב-1996 ונבחר בשנית לתפקיד נשיא רוסיה.
== טקס ההשבעה ==
במהלך ההכנות לטקס ההשבעה התמלא האולם בדגלי רוסיה, סמלים נוספים וכן מספר העתקים של ספר החוקה הרוסית. בטקס השתתפו יו"ר בית המשפט החוקתי של רוסיה, ולדימיר טומנוב, ראש הממשלה, ויקטור צ'רנומירדין, יושב ראש מועצת הפדרציה של רוסיה, יגור סטרוב, יושב ראש הדומה הממלכתית, גנאדי סלזניוב, יו"ר ועדת הבחירות המרכזית של הפדרציה הרוסית ניקולאי ריבוב והפטריארך של מוסקבה ורוסיה כולה אלכסיי השני.

הנאום הראשון היה של יו"ר ועדת הבחירות המרכזית ניקולאי ריבוב, שבירך בנאומו את ילצין והודיע כי ילצין נבחר לקדנציה שנייה והוסיף שהבחירות נערכו באופן הוגן ודמוקרטי, לאחר מכן נאם יו"ר בית המשפט החוקתי, ולדימיר טומנוב שבירך את ילצין וקרא לנשיא הנבחר להישבע אמונים.

בסוף הטקס חיילי משמר הקרמלין ביצעו מטחי הצדעה ארטילריים לציין את תחילת הכהונה הנשיאותית<ref>[http://www.kommersant.ru/doc/889970 All the inauguration of Russian presidents]</ref>.
== הערות שוליים ==

קטגוריה:בוריס ילצין
קטגוריה:1996 ברוסיה
קטגוריה:רוסיה: פוליטיקה
קטגוריה:טקסים ברוסיה
תרזה לגר פרננדז

תרזה לגר פרננדז (באנגלית: Teresa Leger Fernandez; נולדה ב-1 ביולי 1959) היא פוליטיקאית אמריקאית ועורכת דין אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת ניו מקסיקו.

== חיים מוקדמים וחינוך ==
לגר פרננדז נולדה בלאס וגאס, ניו מקסיקו. אמה הייתה מחנכת דו לשונית ואביה ריי לגר שימש כחבר בסנאט של ניו מקסיקו. לאחר שסיימה את לימודיה בבית הספר התיכון ווסט לאס וגאס, קיבלה לגר פרננדז תואר ראשון מאוניברסיטת ייל ודוקטור ג'וריס מבית הספר למשפטים בסטנפורד .

לאחר שסיימה את לימודי המשפטים, חזרה לגר פרננדז לניו מקסיקו כדי לעבוד כעורכת דין, והתמחתה בבניית קהילות ובתמיכה. לגר פרננדז הייתה עמיתת הבית הלבן בתקופת נשיאותו של ביל קלינטון ולאחר מכן כיהנה במועצה לשימור היסטורי בתקופת נשיאותו של ברק אובמה. כמו כן לגר פרננדז עבדה כמקשרת בין משרד הבית הלבן למחלקת השיכון והפיתוח העירוני של ארצות הברית. במשך 30 שנה, הפעילה לגר פרננדז את חברת Leger Law and Strategy, LLC בסנטה פה, ניו מקסיקו. החברה מתמקדת בפיתוח קהילתי, סנגור שבטי, זכויות אזרח וצדק חברתי. בשנת 2017 הובילה לגר פרננדז מאמץ מוצלח ליישום הצבעה מדורגת בבחירות המוניציפליות בסנטה פה.

לאחר שנציג בית הנבחרים בן ריי לוהאן הודיע כי לא יתמודד מחדש לבית הנבחרים בבחירות 2020, ובמקום זאת יתמודד אל הסנאט של ארצות הברית במקומו של טום יודול הפורש, הודיעה לגר פרננדז על כך שתתמודד לרשת אותו. בבחירות המקדימות הדמוקרטיות התמודדה לגר פרננדז נגד שישה מועמדים אחרים, בהם חבר בית הנבחרים המדינתי של ניו מקסיקו ג'וזף ל 'סאנצ'ס ו-ולרי פלמה, סופרת וקצינת CIA לשעבר. במהלך הבחירות נמתחה ביקורת על לגר פרננדז על שהריצה תעמולה תוקפנית נגד פלמה, כולל אחת שהציגה צלבי קרס מעל עיניה של פלמה, כמעין התייחסות לאמירות מעברה של פלמה שנתפסו כאנטישמיות. לגר פרננדז הכחישה מאוחר יותר כל מעורבות בתעמולה זו.

בבחירות המקדימות זכתה לתמיכתם של אישים בולטים באגף הפרוגרסיבי של המפלגה הדמוקרטית, בהם דב האלנד, אליזבת וורן ואלכסנדריה אוקסיו-קורטז. היא נבחרה למועמדת המפלגה עם 42% מקולות הבוחרים. ביום הבחירות הכלליות בנובמובר 2020, גברה על מועמדת המפלגה הרפובליקנית אלכסיס ג'ונסון ונבחרה אל הקונגרס ה-117 של ארצות הברית. לאחר שנשבעה לתפקידה בקונגרס, נבחרה לחברה בוועדת החינוך והעבודה של בית הנבחרים.

== קישורים חיצוניים ==

* 

* 

==הערות שוליים==

קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:בוגרות בית הספר למשפטים באוניברסיטת סטנפורד
קטגוריה:בוגרי בית הספר למשפטים באוניברסיטת סטנפורד
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מניו מקסיקו
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:פרוגרסיביות אמריקאיות
קטגוריה:פרוגרסיביים אמריקאים
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אוגוסט פלוגר

אוגוסט לי פלוגר השני (באנגלית: August Lee Pfluger II; נולד ב-28 בדצמבר 1978) הוא פוליטיקאי אמריקאי, שנבחר אל בית הנבחרים של ארצות הברית מטעם מחוז הקונגרס ה-11 של מדינת טקסס במהלך בחירות 2020. מחוז קונגרס זה שוכן במערב טקסס, וכולל בשטחיו את הערים מידלנד, סן אנג'לו, אודסה, גראנדברי ובראונווד.

== ביוגרפיה ==
פלוגר הוא צאצאו של הנרי פלוגר האב, מייסד העיר פלוגרוויל, פרוור של אוסטין בירת טקסס. סבו מצד אמו, שלחם עם חיל האוויר של ארצות הברית במלחמת העולם השנייה, עורר השראה בפלוגר להיות טייס.

פלוגר למד בבית הספר התיכון המרכזי בסן אנג'לו שבטקסס, שם שיחק בקבוצת הפוטבול של התיכון כקוורטרבק. לאחר מכן השלים באקדמיית חיל האוויר של ארצות הברית לימודי תואר ראשון במדע המדינה. אחר כך קיבל תואר שני באווירונאוטיקה מהאוניברסיטה האווירונאוטית אמברי-רידל (Embry – Riddle Aeronautical), תואר שני נוסף במדעי הצבא מאוניברסיטת אייר, ותואר שני במדעים במדיניות ציבורית ויחסים בין-לאומיים מאוניברסיטת ג'ורג'טאון.

בשנת 2000 קיבל לראשונה תפקיד קבע בחיל האוויר של ארצות הברית. במשך 20 שנה היה נתון לשירות פעיל, הטיס מטוסי קרב מסוג F-22 ראפטור ובסופו של דבר הגיע לדרגת לוטננט קולונל. לאחר שפרש משירות פעיל המשיך לשרת בכוחות המליואים של חיל האוויר. פלוגר היה חבר במועצה לביטחון לאומי של ארצות הברית במשך שלושה חודשים בתקופת נשיאותו של דונלד טראמפ.

לקראת בחירות 2020 פרש פלוגר מהמועצה לביטחון לאומי לשם התמודדותו לבית הנבחרים של ארצות הברית במחוז הקונגרס ה-11 של טקסס. בבחירות המקדימות שהתקיימו במפלגה הרפובליקנית נבחר למועמד מפלגתו. בנובמבר ניצב בפני ג'ון מארק הוג, מועמד המפלגה הדמוקרטית, וניצח עם 79.7% מקולות הבוחרים. הוא החליף בתפקיד את מייק קונאוויי.

כהונתו החלה בראשית ינואר 2021, מיד עם התכנסות הקונגרס ה-117 של ארצות הברית.

== קישורים חיצוניים ==

* 
* 

== הערות שוליים ==

קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:קצינים וחוגרים בחיל האוויר של ארצות הברית
קטגוריה:בוגרי אוניברסיטת ג'ורג'טאון
קטגוריה:אמריקאים שנולדו ב-1978
קרסידה בונאס

קרסידה קורזון בונאס (באנגלית: Cressida Curzon Bonas; נולדה ב-18 בפברואר 1989) היא שחקנית ודוגמנית אנגלייה.

==ביוגרפיה==
בונאס נולדה בעיר וינצ'סטר שבהמפשייר. היא בתם היחידה של האיט גירל ליידי מרי-גיי ג'ורג'יאנה לורנה קורזון (בתו של רוזן האו השישי מנישואיו השניים), ושל בעלה השלישי היזם ג'פרי בונאס. יש לה שבעה אחים למחצה, חלקם מצד אביה וחלקם מצד אמה.

בונאס קיבלה מלגת ספורט בפריור פארק קולג' בבאת' שבסאמרסט, והשלימה את הלימודים בבית הספר סטואו. אחר כך למדה מחול באוניברסיטת לידס והמשיכה בלימודי מחול בקונסרבטוריון למוזיקה ומחול טריניטי לאבאן בגריניץ'.

כשהייתה בבית הספר שיחקה בונאס בתפקיד סוכנת הבית הקוקנית גברת סוואב במחזה "Habeas Corpus" מאת אלן בנט, בתפקיד מיס ג'ולי במחזה "העלמה יוליה", ובתפקיד לורה במחזה "ביבר הזכוכית" מאת טנסי ויליאמס.

הופעת הבכורה של בונאס על המסך הייתה ב-2009 בתפקיד קטן בסדרת הטלוויזיה "טריניטי". ב-2014 הופיעה לראשונה בתיאטרון במחזה "There's a Monster in the Lake" שהועלה בפסטיבל היי (Hay Festival). ההצגה הועלתה גם בפסטיבל וולט בינואר 2015. במאי ויוני אותה שנה הופיעה בונאס בתפקיד לורה במחזה היחיד "An Evening with Lucian Freud" מאת לורה-ג'יין פולי בתיאטרון לסטר סקוור. היא זכתה לשבחים מג'יין שילינג בעיתון הדיילי טלגרף. ביוני 2014 פורסם שבונאס תופיע בסרט "קדחת הצבעונים" בתפקיד גברת סטין. בדצמבר 2016 ובינואר 2017 שיחקה בונאס בתפקיד הנשי הראשי, דייזי ביוקנן, במחזמר "גטסבי" בתיאטרון לסטר סקוור, המבוסס על ספרו של סקוט פיצג'רלד "גטסבי הגדול". ב-2020 גילמה בונאס את שילה קאפל בסדרת הטלוויזיה "White House Farm".

בונאס הצטלמה למגזין "וניטי פייר" על ידי מריו טסטינו. לפני כן נכללה ברשימת "המתלבשות הטובות ביותר" לשנת 2014. בינואר 2015, אחרי שהופיעה בקמפיין של חברת ברברי, כיכבה בקמפיין של חברת האופנה "Mulberry". היא השתתפה בסרטון פרסומת של החברה לצדו של השחקן פרדי פוקס.

===חיים אישיים===
בונאס כונתה "איט גירל". במאי 2012 הכירה את הנסיך הארי באמצעות הנסיכה יוג'יני. השניים נפרדו בידידות באפריל 2014. במאי 2018 הייתה אורחת בחתונת הנסיך הארי ומייגן מרקל.

ביולי 2020 התחתנה בונאס עם הארי ונטוורת'-סטנלי בטקס פרטי במערב סאסקס.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
| טריניטי
| dir="ltr" | Trinity
| מעודדת
|
|-
| 2016
| דוקטור ת'ורן
| dir="ltr" | Doctor Thorne
| פיישנס אוריאל
| מיני-סדרה
|-
| 2017
|
| dir="ltr" | The Bye Bye Man
| סאשה
|
|-
| 2017
| קדחת הצבעונים
| dir="ltr" | Tulip Fever
| גברת סטין
|
|-
| 2020
| רצח בחווה הלבנה
| dir="ltr" | White House Farm
| שילה קאפל
|
|}

==הופעות בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2014
|
| dir="ltr" | There's a Monster in the Lake
| וולף
| פסטיבל היי
|-
| 2015
|
| dir="ltr" | There's a Monster in the Lake
| וולף
| פסטיבל וולט
|-
| 2015
| חשיבותה של רצינות
| dir="ltr" | The Importance of Being Earnest
|
|
|-
| 2015
|
| dir="ltr" | An Evening with Lucian Freud
| לורה
| תיאטרון לסטר סקוור
|-
| 2016/2017
| גטסבי הגדול
| dir="ltr" | The Great Gatsby
| דייזי ביוקנן
| תיאטרון לסטר סקוור
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:דוגמניות אנגליות
קטגוריה:אנגליות שנולדו ב-1989
קטגוריה:אנגלים שנולדו ב-1989
ISO/IEC 27701

ISO/IEC 27701 (נקרא ISO/IEC 27552 בתקופת העריכה הראשונית) הוא תקן בינלאומי שכותרתו: Security techniques — Extension to ISO/IEC 27001 and ISO/IEC 27002 for privacy information management — Requirements and guidelines המהווה הרחבת פרטיות ל-ISO/IEC 27001. מטרת התכנון היא לשפר את "מערכת ניהול אבטחת המידע" (ISMS) הקיימת עם דרישות נוספות על מנת להקים, ליישם, לתחזק ולשפר ללא הרף "מערכת לניהול מידע פרטי" (PIMS).<ref>https://www.iso.org/standard/71670.html ISO/IEC 27701:2019 [ISO/IEC 27701:2019]</ref> התקן מתווה מסגרת לבעלי "מידע בעל זהוי אישי" (PII) וכן למעבדי PII, לניהול בקרות פרטיוּת כדי להפחית את הסיכון לזכויות הפרטיות של אנשים פרטיים.<ref></ref>

הסמכת ISO/IEC 27701 נועדה להיות הרחבה להסמכת ISO/IEC 27001. במילים אחרות, ארגונים המתכננים להיות מוסמכים ISO/IEC 27701 יצטרכו גם לקבל הסמכת ISO/IEC 27001.

== יישום מיועד לתקן ==
היישום המיועד של ISO/IEC 27701 הוא להגדיל את ה-ISMS הקיים באמצעות בקרות ספציפיות לפרטיות, וכך ליצור PIMS כדי לאפשר ניהול פרטיות יעיל בארגון.

ל-PIMS חזק יש יתרונות פוטנציאליים רבים עבור בקרי PII ומעבדי PII, עם לפחות שלושה יתרונות משמעותיים:
ראשית, השגת עמידה בדרישות הפרטיות (במיוחד חוקים ותקנות, בתוספת הסכמים עם צדדים שלישיים, בתוספת מדיניות פרטיות תאגידית וכו') מכבידה, במיוחד אם הדרישות אינן מאורגנות בצורה היעילה ביותר עבור בעלי PII ומעבדי PII. ארגונים הכפופים לחיובים רבים לחוקי פרטיות (למשל ממספר תחומי שיפוט שבהם הם פועלים או שבעלי המידע שלהם פרוסים ברחבי העולם בתחומי שיפוט שונים) עומדים בפני נטלים נוספים כדי ליישב, לקיים ולשמור על שלל הדרישות החלות עליהם. גישה מנוהלת מקלה על נטל העמידה בכללים, למשל כפי שמודגם בנספח C לתקן, בקרת פרטיות יחידה עשויה לעמוד בדרישות מרובות מהאסדרה הכללית להגנת נתונים (GDPR) שכל מדינות האיחוד האירופי מחויבות אליה חוקית.<ref></ref>

שנית, השגה ושמירה על עמידה בדרישות החלות שייכת לתחום משילות ואבטחה. בהתבסס על ה-PIMS (ובאופן פוטנציאלי, ההסמכה שלו), אחראי פרטיות ואבטחת מידע יכולים לספק את הראיות הדרושות כדי להבטיח לבעלי עניין כגון הנהלה בכירה, בעלים והרשויות, כי דרישות הפרטיות הרלוונטיות מתקיימות.

שלישית, הסמכת PIMS יכולה להיות בעלת ערך בתקשורת ללקוחות ושותפים. בעלי PII דורשים בדרך כלל ראיות ממעבדי PII לכך שמערכת ניהול הפרטיות של מעבדי PII עומדת בדרישות הפרטיות החלות. מסגרת ראיות אחידה המבוססת על תקן בינלאומי יכולה לפשט מאוד תקשורת כזו של שקיפות תאימות, במיוחד כאשר הראיות מאומתות על ידי מבקר צד שלישי מוסמך.<ref></ref> הכרח זה בתקשורת של שקיפות ציות הוא קריטי גם להחלטות עסקיות אסטרטגיות כגון מיזוגים ורכישות ותרחישים של בעלות משותפת על מידע, הכוללים הסכם שיתוף נתונים. לבסוף, הסמכת PIMS עשויה לשמש איתות לאמינות לציבור.

== היסטוריה של התקן ==

== קישורים חיצוניים ==
* [https://www.iso.org/standard/71670.html ISO/IEC 27701 page] של ISO
* [https://www.iso.org/news/ref2419.html ISO article] ב-ISO/IEC 27701

== הערות שוליים ==

קטגוריה:תקני ISO/IEC
קטגוריה:תקנים באבטחת מידע
קטגוריה:פרטיות
יועץ האקלים הלאומי של הבית הלבן

היועץ הלאומי לאקלים בבית הלבן הוא תפקיד במשרד הבית הלבן, שקם עם כניסתו של ג'ו ביידן להבית הלבן. היועץ משמש כיועצו הראשי של הנשיא בנושא מדיניות שינויי אקלים מקומיים והוא מוביל משרד הבית הלבן למדיניות אקלים<ref></ref><ref></ref>.

בדצמבר 2020 הודיע הנשיא הנבחר של ארצות הברית, ג'ו ביידן כי החליט למנות את ג'ינה מקארתי ליועצת האקלים הלאומית שלו, מקראתי צפויה להיות האדם הראשון שמאייש את התפקיד הז ועל פי התכנון היא צפויה לייעץ לביידן בנוגע למדיניות שינויי האקלים<ref></ref><ref></ref>. מקראתי הייתה המנהלת של הסוכנות להגנת הסביבה בזמן כהונתו של הנשיא הדמוקרטי, ברק אובמה. בנוסף לכך ביידן הכריז כי סגנה של מקארתי יהיה עלי זיידי . זיידי כיהן בעבר כסגן מזכירת האנרגיה והסביבה של מדינת ניו יורק.

== ראו גם ==
* השליח הנשיאותי המיוחד לענייני אקלים
== הערות שוליים ==

קטגוריה:משרד הרשות המבצעת של נשיא ארצות הברית
קטגוריה:נשיאות ג'ו ביידן
קטגוריה:מדיניות שינוי אקלים בארצות הברית
קרחון ווד (אנטארקטיקה)

קרחון ווד (באנגלית: Wood Glacier) הוא קרחון יובלי, בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

אורכו של הקרחון 27.78 קילומטרים.

הקרחון זורם בין קרחון קרול לבין הרמה מהווה את אגן הניקוז של קרחון טרפלגר.

הקרחון זורם לכיוון דרום-מזרח ונשפך אל קרחון טרפלגר, בסמוך ממזרח להר מקדונלד.

קרחון ווד זורם לכיוון דרום-מזרח; מוצאו של קרחון ווד מאותו אוכף, ממנו זורם קרחון לנסן לכיוון צפון.

== היסטוריה ==
=== מקור השם ===

שמו של הקרחון ניתן לו על ידי קבוצת החקר הדרומית (the southern party) של משלחת פדרציית מועדוני מטפסי ההרים האנטארקטית של ניו זילנד (NZFMCAE), משלחת שחקרה את האזור בין השנים 1962- 1963.

הקרחון נקרא על שמו של ב. ל. ווד (B.L. Wood), גאולוג, שהיה חבר במשלחת הסקר הגאולוגי האנטארקטי של ניו זילנד, משלחת אשר חקרה את אנטארקטיקה בין השנים 1957–1958. ווד חקר את אזור קרחון ווד.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:16770 קרחון ווד] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21992 קרחון ווד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=133828 קרחון ווד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16192&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ווד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/wood_glacier מחשבון מרחקים - המרחק מקרחון ווד לאתרים סמוכים]
* [https://www.mindat.org/feature-6628247.html קרחון ווד] באתר mindat

== הערות שוליים ==

ווד
ווד
קרחון לנסן

קרחון לנסן (באנגלית: Lensen Glacier) הוא קרחון יובלי, בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

הקרחון זורם לכיוון צפון-מזרח ונשפך אל קרחון פרל הארבור, בסמוך ממזרח להר פירסון.

אורכו של הקרחון 27.3 קילומטרים, ורוחבו של הקרחון 3.2 קילומטרים.

== היסטוריה ==
=== מקור השם ===

שמו של הקרחון ניתן לו על ידי משלחת פדרציית מועדוני מטפסי ההרים האנטארקטית של ניו זילנד (NZFMCAE), משלחת שחקרה את האזור בין השנים 1962–1963.

הקרחון נקרא על שמו של ג'י. ג'יי. לנסן (G.J. Lensen), שהיה חבר במשלחת הסקר הגאולוגי האנטארקטי של ניו זילנד, משלחת אשר חקרה את אנטארקטיקה בין השנים 1957–1958.

לנסן חקר את אזור קרחון טאקר.

== לקריאה נוספת ==

<div class="mw-content-ltr">• F. Ferraccioli, E. Armadillo, A. Zunino, E. Bozzo, S. Rocchi, P. Armienti, [https://www.nbi.dk/~zunino/publ/ferraccioli_etal2008.pdf Magmatic and tectonic patterns over the Northern Victoria Land sector of the Transantarctic Mountains from new aeromagnetic imaging], Tectonophysics 478 (2009) 43–61 doi:10.1016/j.tecto.2008.11.028</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8711 קרחון לנסן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21055 קרחון לנסן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=8328&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון לנסן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=8711&fid=antgeo_114 תצלום לוויין של אזור קרחון לנסן]
* [https://www.mindat.org/feature-6636859.html קרחון לנסן] באתר mindat
* [http://distancebetween.info/lensen_glacier מחשבון מרחקים - המרחק מקרחון לנסן לאתרים סמוכים]

== הערות שוליים ==

לנסן
לנסן
הר פירסון (אנטארקטיקה)

הר פירסון או הר פרסון (באנגלית: Mount Pearson) הוא הר נישא, שפסגתו מכוסה שלג, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

גובהו של ההר 2,440 מטרים מעל פני הים; והוא ההר ה-940 בגובהו באנטארקטיקה.

ההר ממוקם מצידו המערבי של שפכו של קרחון לנסן, במקום בו קרחון לנסן נשפך אל קרחון פרל הארבור.

== היסטוריה ==
=== מקור השם ===

שמו של ההר ניתן לו על ידי קבוצת המחקר הצפונית (the northern party) של משלחת פדרציית מועדוני מטפסי ההרים האנטארקטית של ניו זילנד (NZFMCAE), משלחת שחקרה את האזור בין השנים 1962- 1963.

הקרחון נקרא על שמו של פ. ה. פירסון (F.H. Pearson), שהיה חבר במשלחת פדרציית מועדוני מטפסים ההרים, ושימש כסוקר במשלחת.

== לקריאה נוספת ==

<div class="mw-content-ltr">• Brand, John Frederick, [https://ttu-ir.tdl.org/handle/2346/9123 Low grade metamorphic rocks of the Ruppert and Hobbs coasts of Marie Byrd Land, Antarctica], Texas Tech University</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11495 הר פירסון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21439 הר פירסון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=129950 הר פירסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11009&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פירסון] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-pearson-antarctica/ הר פירסון] באתר peakery (מרחקים לאתרים סמוכים)

== הערות שוליים ==

פירסון
פירסון
פירסון
חורבת טרבנת

חורבת טרבנת (בערבית: ח'רבת טרבנה) הוא אתר ארכאולוגי בעמק יזרעאל.

==האתר==
חורבת טרבנת שוכנת כ-3 ק"מ צפונית מערבית לעפולה, סמוך למסילת רכבת העמק, והוא כולל שטח חפור של כ-400 מ"ר. חלקו נמצא תחת המסילה העות'מאנית, וחלקו עדיין לא נחפר. 
טרבנה (טרבנת) ב[[מפת הקרן לחקר ארץ ישראל. ניתן לראות מדרום-מזרח את אל-עפולה (לימים, העיר עפולה)]]
המשלחת של הקרן לחקר ארץ ישראל בראשות קלוד קונדר והוריישו קיצ'נר ציינה במפת הקרן לחקר ארץ ישראל את המקום כ"Tarbaneh" כשמו הערבי, ותיארה אותו כ"שרידי חורבות". 

האתר נחפר בסוף שנת 2010 ובקיץ 2011 כחלק מההכנות לחידוש קו רכבת העמק, בניהולו של הארכאולוג עבדאללה מוקארי מרשות העתיקות.

המקום מזוהה על ידי חוקרים רבים עם העיר "טרבנת" או "טרכנת" המוזכרת בתלמוד הירושלמי כעיר יהודית, אך יש שזיהו את טרבנת התלמודית במקומות אחרים.

==ממצאים==
הממצאים באתר מתוארכים לתקופה הרומית, לתקופה הביזנטית ולראשית התקופה הערבית בארץ ישראל, מן המאה הרביעית ועד המאה ה-6. 

בצד המערבי של האתר התגלה בית מגורים, ולצדו באר מים עם אנטיליה, ואולי גם שרידי בריכה שמולאה ממימי הבאר. תעלת מים הובילה מאזור הבאר עד לבריכת מים בצדו השני של האתר, בגודל של כ-4 מטרים רבועים. בבריכה נמצאו שברי פסל שיש מוחלק של הרקולס לאחר שגבר על האריה מנמאה, בגובה כחצי מטר, עובדה המובילה להשערה שהבריכה שימשה כבית מרחץ. פסל השיש דומה להפליא לפסל הרקולס שנמצא בנפולי , ולכן משערים שמקורם באותו בית יוצר.

בנוסף נמצאו שרידי פסיפסים, שברי כלי חרס וזכוכית ומטבעות.

==קישורים חיצוניים==
* עבדאללה מוקארי, [http://www.hadashot-esi.org.il/report_detail.aspx?id=18744&mag_id=122 חורבת טרבנת] חדשות ארכיאולוגיות: חפירות וסקרים בישראל, גיליון 127, אתר רשות העתיקות, 17/06/2015.
* [https://www.biblewalks.com/tarbenet טרבנת - כפר רומאי/ביזנטי בעמק יזרעאל], אתר BibleWalks .
* [http://amudanan.co.il/w/P562211 חורבת טרבנת], אתר "עמוד ענן".

==הערות שוליים==

קטגוריה:אתרים ארכאולוגיים יהודיים בארץ ישראל
קטגוריה:עמק יזרעאל: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:קהילות ויישובים יהודיים בארץ ישראל בתקופה הביזנטית
ג'יימס הארקנס

ג'יימס הארקנס (באנגלית: James Harkness; נולד ב-1993) הוא שחקן סקוטי, הידוע בתפקידיו כקרייג מאיירס בדרמת הפשע של רשת BBC One "הקורבן" משנת 2019,<ref></ref> כג'יימס בסדרת הדרמה של ה-BBC "הקן" משנת 2020<ref></ref> והכדורגלן ג'ימי לאב בסדרת הדרמה של נטפליקס "המשחק האנגלי", גם היא משנת 2020.<ref></ref>

== ראשית חייו ==
הארקנס גדל עם אמו בגורבלס בגלאזגו, סקוטלנד.<ref name="bafta"></ref> הוא למד בבית הספר התיכון קינגס פארק והתעניין במשחק בילדותו. בגיל 18 הוא סבל מפגיעות בזרוע מפגיעת גרזן (כלי נשק שהביא לעימות הקשור לטלפון נייד גנוב), מה שגרם מאוחר יותר להתקפי חרדה כאשר עבר במקום האירוע או אפילו ראה מישהו הולך עם טלפון.<ref>[https://www.glasgowtimes.co.uk/news/18473136.nest-star-james-harkness-reveals-attacked-axe-pollokshaws-flats/?ref=ar The Nest star James Harkness reveals he was attacked with Axe in Pollokshaws flats], Glasgow Times, 25 May 2020 </ref>

הארקנס נבחר על ידי BAFTA לתוכנית המספקת תמיכה ורשת לשחקנים צעירים שאפתנים.

== פילמוגרפיה ==

=== קולנוע ===
{| class="wikitable"
|+
! שנה
! סרט
! תפקיד
! class="unsortable" | הערות
|-
| rowspan="2" | 2015
| התוכנית <small>(אנ')</small>
| ויין
|
|-
|מקבת' <small>(אנ')</small>
|אנגוס
|
|-
| 2016
| רוג אחת: סיפור מלחמת הכוכבים
| טוראי באסטרן
|
|-
| 2017
| שעה אפלה
| אי.די ניקול
|
|-
|2018
|השיר של רוז <small>(אנ')</small>
|אליוט
|
|-
|2021
|ספנסר
|פול
|
|-
|2022
|Poison Arrows
|טרי מקלין
|
|-
|2024
|Kill
|מילר
|
|}

===טלוויזיה===
{| class="wikitable"
! שנה
! סדרה
! תפקיד
! class="unsortable" | הערות
|-
| rowspan="2" | 2014
| עדות אילמת
| ג'רום נלסון
| פרק: "In a Lonely Place"
|-
| בלתי נשכח <small>(אנ')</small>
| רודי
| פרק: "A Stray Bullet"
|-
| 2015
| Suspects 
| אדי מולוויל
|פרק: "AWOL"
|-
| rowspan="2" | 2016
| One of Us
| מאט
| פרק: "The Storm"
|-
|In Plain Sight
|ג'ו ברנן
|מיני-סדרה
|-
| 2017
| טין סטאר <small>(אנ')</small>
| פוקסי
|פרק: "Fortunate Boy"
|-
|2019
| הקורבן <small>(אנ')</small>
| קרייג מאיירס
| תפקיד ראשי; 4 פרקים
|-
| rowspan="3" |2020
| The Nest
| ג'יימס
| תפקיד ראשי; 4 פרקים
|-
| המשחק האנגלי
| ג'ימי לאב
| תפקיד ראשי; 6 פרקים
|-
| כנופיות לונדון
| קב
| 2 פרקים
|-
|2021
|Anne Boleyn
|ויליאם קינגסטון <small>(אנ')</small>
|2 פרקים
|-
|2022
|לגדול בין זאבים
|תאמרליין
|5 פרקים
|-
|2023
|The Sixth Commandment
|ריצ'רד ארל
|2 פרקים
|-
|TBA
|לוקרבי <small>(אנ')</small>
|
|מיני-סדרה עתידית של BBC One ונטפליקס
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:סקוטים שנולדו ב-1993
זויה ברבר

זויה רודולפובנה ברבר (ברוסית: Зо́я Рудо́льфовна Бе́рбер; נולדה ב-1 בספטמבר 1987, פרם) היא שחקנית רוסייה, מדבבת ומנחת טלוויזיה, הידועה בעיקר בזכות תפקידה כלרה אובורינה בסדרת הטלוויזיה "נערים אמיתיים" ובתפקיד האנדרואיד אנה ניקולאייבנה מסדרת הטלוויזיה "פרויקט אנה ניקולאייבנה".

== ביוגרפיה ==
היא למדה בבית הספר מספר 91 בעיר פרם. היא למדה גם מוזיקה מגיל שבע וסיימה מספר שיעורים בבית ספר למוזיקה בכיתת הפסנתר. לאחר שעזבה את בית הספר, נכנסה למכללה כוריאוגרפית ולמדה להיות מעצבת אופנה. היא נכנסה למכון לאמנות ותרבות של פרם, אך נאלצה לצאת לחופשה כדי לעבוד בסדרת הטלוויזיה "נערים אמיתיים".<ref>[https://properm.ru/news/afisha/21589/ Интервью с Зоей]</ref>

=== קריירה ===
מאז 2009 השתתפה בהצגה "אספן הכדורים" של תיאטרון פרם "סצנת-פטיש". באוקטובר 2009 השתתפה זויה בפסטיבל בינלאומי במסגרת התוכנית הרשמית רוסיה-צרפת.

מאז 2010 היא משחקת את התפקיד של לרה בסדרה הקומית "נערים אמיתיים" בערוץ TNT.<ref>[https://berberzoya.ru Подробная биография актрисы и фотографии Зои Бербер]</ref> בשנת 2015, על תפקידה של לרה, היא הייתה מועמדת לפרס TEFI במועמדות לשחקנית הטובה ביותר בסרט / סדרת טלוויזיה.

בשנת 2011 בגרסה הרוסית של מגזין מקסים היא תפסה את המקום החמישי ברשימת "100 הנשים הכי סקסיות במדינה", מאחורי מריה קוז'בניקובה, ורה ברז'נבה, ויקטוריה בונה ואלינה ארץ.<ref></ref><ref></ref> מאז 2011 היא משתתפת בהצגה "עצב מתוך שנינה" של תיאטרון פרם בתפקיד סופיה פאבלובנה.<ref>[http://2tperm.ru/index.php?id=282 «Горе от ума»] на сайте «Театра-Театра»</ref>

ב-28 בספטמבר 2016 שוחרר קליפ של אמן הראפ Nigative "חוסר משקל", בו גילמה זויה את התפקיד הראשי. ב-12 באוקטובר 2016 להקת 25/17 בהשתתפותה של ברבר פרסמה סרטון לרצועה "New Virus".<ref></ref>

מאז 2016 השתתפה בהצגה "קליגולה" בתיאטרון המחוזי של מוסקבה. בשנת 2017, שימשה כפרזנטורית ולקחה חלק בתוכנית "רגע הספורט" בערוץ הטלוויזיה "מוסקבה 24". מאז 2018 ערוץ הטלוויזיה "כוכב הלכת שלי" הנחתה את התוכנית "יום אחד בעיר". זויה מגלמת את התפקיד הראשי בתור שוטרת-אנדרואיד אנה קורולקביץ' בסדרת הטלוויזיה "פרויקט אנה ניקולאייבנה", ששודרה במרץ 2020 בשרת KinoPoisk HD.

== חיים אישיים ==
ב-29 ביוני 2015 הביאה לעולם בת, נדז'דה שמה,<ref>Дмитрий Овчинников. [http://www.perm.aif.ru/culture/person/aktrisa_zoya_berber_rodila_doch Актриса Зоя Бербер родила дочь] на сайте perm.aif.ru, 30 июня 2015</ref><ref>Анна Борисова. [https://deti.mail.ru/news/zoya-berber-soobshila-imya-novorozhdennoj-docheri/ Звезда «Реальных Пацанов» рассказала о дочке] на сайте deti.mail.ru, 9 июля 2015</ref> אביו של הילד הוא אלכסנדר סינגוזוב, תסריטאי מהעיר צ'יטה, שברבר הכירה בשנת 2010 על הסט של הפרקים הראשונים של העונה הראשונה של הסדרה "נערים אמיתיים".<ref>Ксения Падерина. [https://web.archive.org/web/20170919045714/http://teleprogramma.pro/stars/interview/5346/ Зоя Бербер: Узнав о беременности, я проплакала полдня] на сайте teleprogramma.pro, 7 мая 2015</ref>

== קישורים חיצוניים ==

== הערות שוליים ==

קטגוריה:מנחות טלוויזיה רוסיות
קטגוריה:שחקניות קולנוע וטלוויזיה רוסיות
קטגוריה:רוסיות שנולדו ב-1987
קטגוריה:רוסים שנולדו ב-1987
Westerwaldlied

Westerwaldlied, מגרמנית (מילולית: שירת היער המערבי) הוא שיר מארש גרמני שנכתב על ידי וילי מינקר (Willi Münker) בנובמבר של שנת 1932 והולחן על ידי יוזף נויהאוזר (Joseph Neuhäuser) בשנת 1935. השיר עצמו יצא לאור אך ורק בשנת 1937. המארש נכתב כשיר הלל לחבל הווסטרוולד המיוער שבמדינת ריינלנד-פפאלץ שבמערב גרמניה.

==היסטוריה==
למרות ששיר זה נכתב על ידי וילי מינקר בשנת 1932, ישנם דיווחים שעל פיהם השיר מבוסס על שיר עממי ישן יותר. השיר צבר פופולריות רבה כשהושר על ידי חיילי חיל הרגלים והשריון של צבא גרמניה במהלך מלחמת העולם השנייה.

במשך עשורים רבים נחשב השיר לתמים, כך שהושר אפילו על ידי הבונדסוור. עם זאת, בשנים האחרונות חלק מהביצועים של Westerwaldlied הפכו לשנויים במחלוקת בגרמניה בשל היותו מזוהה עם הנאצים והמפלגה הנאצית. כך על פי הדיווחים, צבא גרמניה הפסיק את ביצועי השיר עקב המחלוקת בשנת 2017. מגני השיר טוענים שמדובר בשיר עם לא פוליטי עם היסטוריה של שימוש לא מזיק.

==שימושים נוספים==
שיר בניב הצ'יליאני המבוסס על המנגינה של "וסטרוולד" כפי שהלחין נויהאוזר מושר על ידי הצבא הצ'יליאני, שם הוא מכונה "Himno de la Sección" שיר זה גם היווה את ההשראה לשיר הפטריוטי הדרום קוריאני "האומה שלנו לנצח", המשמש את הצבא הדרום קוריאני. שיר זה גם מופיע בספרו של ריינר ורנר פסבינדר (Werner Fassbinder) "עולם על חוט (1964).

==מילות השיר==
{| class="wikitable"
|+ טקסט הכיתוב
|-
! עברית !! גרמנית
|-
| היום אנו רוצים לצעודלנסות דרך חדשה.
פזמון: בווסטרוולד היפהפהכן, שם הרוח מנשבת בקור.הו, הינך וסטרוולד יפהפה,

(אקליפטוסבונבון!)מעל צמרותייך, הרוח מנשבת בקוראך עדיין קרן השמש הקטנה ביותר חודרת אל הלב.

וגרטל והאנס בששון רוקדים בימי ראשון,כיוון שמחול מחולל שמחה,והלב אשר בפנים צוחק.פזמון

וכשהמחול נגמר,ישנה לרוב קטטהוההוא אשר לא נהנהמואשם בחוסרו של האומץ.פזמון

הו, הינך וסטראלד יפהפה,ידוע למרחקים.אנשי טבע אמיתיים,אין שמץ לזכרה של ההונאה.פזמון
 ||Heute wollen wir marschier'n,

Einen neuen Marsch probier'n.In den schönen Westerwald,Ja da pfeift der Wind so kalt.

O du schöner Westerwald,über deine Höhen pfeift der Wind so kalt,Jedoch der kleinste SonnenscheinDringt tief in's Herz hinein.

Und die Gretel und der HansGeh'n des Sonntags gern zum Tanz,Weil das Tanzen Freude machtUnd das Herz im Leibe lacht.O du schöner Westerwald,

über deine Höhen pfeift der Wind so kalt,Jedoch der kleinste SonnenscheinDringt tief in's Herz hinein.

Ist das Tanzen dann vorbei,Gibt es meist KeilereiUnd dem Bursch' den das nicht freutSagt man nach der hat kein Schneid.
|}

==ראו גם==
* אריקה (שיר)
* שיר הורסט וסל

==הערות שוליים==

קטגוריה:שירים בגרמנית
קטגוריה:מארש
קטגוריה:שירי מלחמת העולם השנייה
קטגוריה:מחלוקות במוזיקה
צריף החייב

"צריף החייב" (ברוסית: Лачуга должника) היא סדרת טלוויזיה רוסית בבימויו של אלכסנדר קוט,<ref></ref> המבוססת על רומן באותו שם מאת ואדים שפנר.<ref></ref> הצילומים התקיימו בשנת 2016 בסנקט פטרבורג<ref></ref> ובעיירה ססטרורצק.<ref></ref> פרק הבכורה שודר בערוץ רוסיה-1 ב-6 בינואר 2018.<ref></ref><ref></ref>

== עלילה ==
הסדרה מתחילה בשנת 1940, כששני אחים וחברם הבכור גילו חפץ, כמוסה, שבתוכו שקיק מסוים והודעה המבקשת עזרה מכוכב יאלמז.<ref></ref> ויקטור שותה חצי מהסם ואז אחד הנערים הקטנים, פטיה, נעלם. את המחצית השנייה של הסם שותה בטעות תאומו פאבל בלובריסוב.

בשנת 2150 מתנהל משפט אודות מות צוות החללית בכוכב יאלמז. הנאשם בתיק הוא ההיסטוריון הצבאי קורטיקוב, שמספר לכל הנוכחים את האמת על טיסה זו, החל מהיכרותו עם בלובריסוב, בחירת שם הספינה על ידי אנשי הצוות לכבוד הילדה אלה. במהלך כל הטיסה התרחשו אירועים שונים: ראשית, שלושה אנשי צוות מתו בעקבות פיצוץ. בלובריסוב הואשם בפיצוץ ואז, כשהם נוחתים על יאלמז, רופא מת. במהלך התקפתה של יצורים לא ידועים מת קפטן האוניה, אך בריק נער נודד הופך לבן לוויה שלהם, שמנסה להסתתר מפני המטמורפוזות. בעת חיפוש מקום בטוח, איש צוות אחר נהרג, אך מדען בשם בלאגופופ מציל אותם. המדען הזה הוא שמאשים את עצמו בכישלון הניסוי שלו, שהוביל לתוצאות המצערות.

במקביל לעתיד, העלילה מספרת על עברו של בלובריסוב (משנות ה-50 עד שנת 2149 – כמה ימים לפני היציאה ליאלמז), על היחסים עם אלה (עד 2020), על הניסיונות למצוא עולם מראה (בשנות ה-60 ובתחילת שנות ה-70), על חייו האישיים, על יחסיו עם בנו מקס (משנות התשעים עד תחילת שנות 2020), על הטיסה למאדים, בה הוא נותר מאוחר יותר לבדו (בשנים 2030–2149). בסוף הסדרה לומד פאבל שאחד מאנשי הצוות עשה את כל מה שפאבל הואשם בו, אך הוא מת כשהוא מותקף על ידי מטמורפונטים ופאבל מקריב את עצמו.

שנה לאחר ישיבת בית המשפט, קורטיקוב שופך את הסם שתפס הרובוט סירניק בעת שליחת הקפסולה לאי גוסיני. הדבר מוביל למותו של ויקטור, המחופש לאיש זקן - יו"ר בית הדין ומשנה את העבר כולו. באותה 1940, האירועים שונו, שלושה נערים במקום כמוסה מצאו פיסת ברזל ישנה.

== שחקנים ודמויות ==

== קישורים חיצוניים ==
* 

== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה רוסיות
קטגוריה:VGTRK: תוכניות וסדרות
קטגוריה:סדרות מדע בדיוני רוסיות
קטגוריה:Sreda: הפקות מקור
יעל ישי

יעל ישי (נולדה ב-1933) היא חוקרת ישראלית בתחום מדע המדינה, פרופסור אמריטה בבית הספר למדע המדינה באוניברסיטת חיפה, מומחית לחקר החברה האזרחית, קבוצות אינטרס, תנועות מחאה ומפלגות בישראל.

== ביוגרפיה ==
יעל ישי נולדה בחיפה בשם יעל ברגהיים, בת לאריה (אגון) וצפורה, שעלו מגרמניה. אמה הייתה קריינית ושחקנית.

== קריירה אקדמית ==
ישי למדה לתואר ראשון במדע המדינה וסוציולוגיה באוניברסיטה העברית ולתואר שני באוניברסיטת וושינגטון-סנט לואיס. את הדוקטורט כתבה במחלקה למדע המדינה באוניברסיטה העברית (1976) בהנחיית פרופ' עמנואל גוטמן. על בסיסו פרסמה את ספרה הראשון סיעתיות בתנועת העבודה: סיעה ב' במפא"י שיצא בהוצאת עם עובד ב-1978.

מחקריה של ישי, שמתמחה בפוליטיקה השוואתית, התרחבו מעבר לגישה המוסדית המסורתית שהתמקדה במפלגות. ישי הייתה חלוצה במחקריה על החברה האזרחית בישראל, ובתוכה קבוצות אינטרס ותנועות מחאה. בנוסף כתבה ישי גם על נשים בפוליטיקה הישראלית.

ישי שימשה חברת סגל במחלקה למדע המדינה באוניברסיטת חיפה (לימים בית הספר למדע המדינה) וכיהנה כראש המחלקה. באוניברסיטת חיפה כיהנה בתפקידים שונים ובהם דיקן הסטודנטים, חברת הוועד הפועל וחברת ועדת המינויים. ישי עמדה בראש האגודה הישראלית למדע המדינה, והייתה חברת ועדות ציבוריות, ובהן: הוועדה הציבורית לקביעת מימון מפלגות,<ref></ref> בוועדה הציבורית לבחינת מימון פעילות פוליטית בראשות השופט דב לוין,<ref></ref> ובוועדת האתיקה של הסתדרות הרופאים. בשנים 1991–1994 כיהנה כראש האקדמי של מכללת עמק יזרעאל, כשזו פעלה כשלוחה של אוניברסיטת חיפה.<ref></ref>

ב-2012 זכתה ישי בפרס מפעל חיים של האגודה הישראלית למדע המדינה.

== ספריה (מבחר) ==
* בין גיוס לפיוס: החברה האזרחית בישראל, כרמל, 2003.
* Between the Flag and the Banner: Women in Israeli Politics, 1997
* רופאים ומדינה: תאגוד בתי החולים בישראל, מכון ירושלים לחקר ישראל, 1994
* Land of Paradoxes: Interest Politics in Israel, 1991
* קבוצות אינטרס בישראל: מבחנה של דמוקרטיה, עם עובד, 1987.
* סיעתיות בתנועת העבודה: סיעה ב' במפא"י, עם עובד, 1978.

== קישורים חיצוניים ==
* 
* [https://haifa.academia.edu/YaelYishai עמוד אישי] באתר Academia.edu
* 

== הערות שוליים ==

קטגוריה:מדעניות
קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:ישראליות זוכות פרסים
קטגוריה:סגל אוניברסיטת חיפה: מדעי המדינה
קטגוריה:סגל המכללה האקדמית עמק יזרעאל
קטגוריה:בוגרות אוניברסיטת וושינגטון בסנט לואיס
קטגוריה:בוגרי אוניברסיטת וושינגטון בסנט לואיס
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1933
קטגוריה:ישראלים שנולדו ב-1933
דונה טרוי

דונה טרוי (באנגלית: Donna Troy) היא דמות משנה בדיונית המופיעה בחוברות הקומיקס וונדר וומן ביקום DC של DC קומיקס. הדמות הופיעה לראשונה בתור הכסף של הקומיקס בחוברת The Brave and the Bold #60 ממיולי 1965, ונוצרה על ידי הכותב בוב הייני והמאייר ברונו פרמיאני. הדמות הייתה נודעת בתור וונדר גירל המקורית, ומאוחר יותר אימצה לעצמה את הזהות טרויה. היא חברה מייסדת של קבוצת הטיטאנים הצעירים.

אחרי המחלוקת שיצר ספרו של פרדריק וורתהם "פיתוי התמימים", חברת DC ביקשה להציג גרסה חדשה של וונדר וומן שתהיה מקובלת יותר על הורים. דרך אפשרית אחת הייתה לפרסם סדרת מעללים שבהם וונדר וומן הופיעה לצידה של גרסה צעירה יותר של עצמה. גרסה מתבגרת זו כונתה בזהות "וונדר גירל" בחוברת Wonder Woman #123 מיולי 1961, הרבה לפני שהוצגה לראשונה כחברת הטיטאנים הצעירים בהופעת הבכורה שלה. חבריה לקבוצה כללו את דיק גרייסון, קיד פלאש (וולי וסט) ואקוולאד.

לאחר המשבר בעולמות האינסופיים, דמותה של וונדר וומן שוכתבה מחדש ואילו קשריה של דונה טרוי לאמזונות של תמיסקירה החדשה בוטלו בעוד היא נקשרה לחוברות הטיטאנים.

דמותה של דונה טרוי הופיעה במגוון עיבודים אנימטיביים. היא מופיעה לראשונה בעיבוד הלייב אקשן "טיטאנים" של שירות הסטרימינג HBO Max בגילומה של קונור לזלי.

==קישורים חיצוניים==
* 
* [https://dc.fandom.com/wiki/Donna_Troy דף הדמות] בפרויקט ויקיה של DC קומיקס

קטגוריה:וונדר וומן